Ma se slim plan toe tandemuis sy afspraak misloopŉ Ma wat vergeet het om geld van die tandemuis onder haar dogter se kussing te plaas, het op sosiale media laat weet hoe sy die probleem opgelos het, en ander ouers is dol daaroor. Sabrina Anna het ŉ brief namens die karaktertjie geskryf waar die tandemuis haar dogter Avery om verskoning vra dat hy so laat is. Sabrina het die oulike briefie op sosiale media gedeel waar ander ouers haar geloof het vir die plan. “Liewe Avery, dankie vir jou mooi tandjie,” begin die briefie. “Ek is so jammer ek is laat! Ek het gisteraand in ŉ taai spinnerak vasgesit en toe ek myself uiteindelik losgewikkel het, was dit reeds byna sonop. Ek moet voor sonop reeds terug wees in feetjieland. Ek wens ek was vroeër hier vir jou vierde tand, maar ek is baie trots daarop dat jy so geduldig gewag het!” Sy het ŉ foto van die briefie op Twitter gedeel en geskryf: “Wanneer mens vergeet om die tandemuis te wees … #parentingfail” Ander ouers het dadelik reageer. “Dit is soooo oulik!” het een geskryf. “Hierdie lyk soos ŉ #parentingwin vir my!” skryf ŉ ander.